ఎస్. ఎమ్. సుభాని

మాండొలిన్ ఎస్. ఎమ్. సుభాని (SM Subhani) గా పేరొందిన షేక్ మహబూబ్ సుభాని భారతీయ కర్ణాటక శాస్త్రీయ సంగీత బహుళ వాయిద్య కళాకారుడు మరియు  ప్రదర్శకుడు. మాండొలిన్, గిటార్, వేణువు, హార్మోనియం వంటి పదికి పైగా వాయిద్యాలలో నైపుణ్యం కలిగి, 1200కి పైగా భారతీయ చిత్రాలకి దశాబ్ద కాలంగా తెలుగు, తమిళ, కన్నడ మరియు హిందీ బాషలలో తంత్రీ వాయిద్య నిపుణుడిగా పనిచేసాడు. అమెరికా, దుబాయ్, షార్జా, కువైట్ దేశాలలో పలు అంతర్జాతీయ శాస్త్రీయ కచేరీలు చేసాడు. 2005 జాతీయ స్థాయి యువజనోత్సవ పోటీలలో ప్రథమస్థానాన్ని కర్ణాటక గిటార్ విభాగంలో పొందాడు. సుమనస రంజని గాన సభ సహా వ్యవస్థాపకుడు.
బాల్య జీవితం
నాద బ్రహ్మ, నాదస్వర విద్వాన్ శ్రీ త్రోవగుంట షేక్ హసన్ సాహెబ్ మనువడు ఎస్. ఎమ్. సుభాని.
తండ్రి నాదస్వర విద్వాన్ త్రోవగుంట షేక్ కస్మూర్ మస్తాన్ సాహెబ్ ఆల్ ఇండియా రేడియో కళాకారుడు. సుభాని తన పద్నాలుగు సంవత్సరాల వయసు నుండి ఆల్ ఇండియా రేడియో విజయవాడ బాల సంగీత కళాకారుడిగా పని చేసి స్ట్రింగ్స్ సుభాని గా పిలవబడ్డాడు.
శాస్త్రీయ సంగీత  ప్రదర్శనలు 
 - డిసెంబరు 2024 విజయవాడలో “సంగీత నాటక అకాడమీ” ఆధ్వర్యంలో జరిగిన కృష్ణవేణి సంగీత నీరాజనం.
 - తిరువారూర్ శ్రీ త్యాగరాజ స్వామి 178వ శ్రీ త్యాగరాజ ఆరాధన ఉత్సవం.
 - పుట్టపర్తి సత్యసాయి సేవా సమితి (పుట్టపర్తి & హైదరాబాద్)
 - కంచి కామాక్షి అమ్మన్ ఆలయం శ్యామశాస్త్రి జాతీయ సంగీత ఉత్సవం.
 చిత్ర రంగంలో కలిసి పనిచేసిన కళాకారులు 
ఎస్. ఎమ్. సుభాని భారతీయ సంగీత దర్శకులందరితో కలిసి పనిచేసాడు. ముఖ్యంగా ఎ. ఆర్. రెహమాన్, శివమణి, మణిశర్మ, ఎం. ఎం. కీరవాణి, డి. ఇమ్మాన్, ఎస్.ఎస్. తమన్, అనూప్ రూబెన్స్, హారిస్ జయరాజ్, జి. వి. ప్రకాష్, మిక్కీ జె. మేయర్, అనిరుధ్ రవిచందర్, గోపీ సుందర్, దేవి శ్రీ ప్రసాద్ మరియు చక్రి. జాతీయ అవార్డు సొంతం చేసుకున్న అల వైకుంఠపురములో చిత్రంలో సామజవరగమన పాటకి సుభాని ఎలక్ట్రిక్ మాండొలిన్ వాయించాడు. కె.జి.యఫ్ చాప్టర్ 2, ఉప్పెన, ఆర్ ఆర్ ఆర్, పుష్ప, సీతా రామం, మనం, సాలార్, బాహుబలి, మగధీర మరియు రంగస్థలం చిత్రాలకి తంత్రి వాయిద్య సహకారం అందించాడు.
 అవార్డులు 
 - 2005, కర్నాటిక్ గిటార్ విభాగం జాతీయ స్థాయి యువజనోత్సవ పోటీలలో ప్రధమ స్థానం.
 - 2006, కర్నాటిక్ ఫ్లూట్ విభాగం జాతీయ స్థాయి యువజనోత్సవ పోటీలలోద్వితీయ స్థానం. 
 - 2010, కర్నాటిక్ గిటార్ విభాగం జాతీయ స్థాయి యువజనోత్సవ పోటీలలో ప్రధమ స్థానం. 
 - 2010, కర్నాటిక్ ఫ్లూట్ విభాగం జాతీయ స్థాయి యువజనోత్సవ పోటీలలో ప్రధమ స్థానం.
 - 2010, కర్నాటిక్ హార్మోనియం విభాగం జాతీయ స్థాయి యువజనోత్సవ పోటీలలో ప్రధమ స్థానం.
మూలాలు

 బయటి లింకులు 
 *

వర్గం:జీవిస్తున్న ప్రజలు
వర్గం:తెలుగు కళాకారులు
వర్గం:తెలుగువారిలో సంగీతకారులు
వర్గం:ఆంధ్రప్రదేశ్ వ్యక్తులు